م له ناو تمام خه‌وه‌یلم چرچگیامه‌سه‌و
هایده جییێ له‌ێ تیه‌ریكییه
م  زانم له پشت ئێ ده‌روه‌چه‌ و
پسا گووش ده‌یده نه‌خه‌فتنم
گووش ده‌یده باوشم ک پسا ته‌نیایی خوه‌م جه‌ڕەو ده‌ێگ
هه‌ر شه‌و ئێ ده‌روه‌چه واز كه‌م‌ و كه‌سێ نییه
هناسد ناسم
شوون ده‌سه‌یلد ک ئێ تیه‌ریكییه رووشنه‌و كه‌ن!
خوه‌د مه‌شاره‌و
ماسی له ده‌‌ریا گوم نیه‌ود
وه‌ ت چۊ تۊیەنید له منەو دیار نه‌ۊد؟
م ک له مناڵیا وه‌‌ل هه‌ركه‌سا هشارهشاره‌‌كی كردم ت دیمەو!
ت گوم نه‌ۊده‌
راز منی
وه‌ راز هه‌‌ر كه‌سێ تا هه‌میشه ها له سینگێ
ئایه‌ت نامداری
